Sitnica (Crna Gora)
Sitnica je rječica u Crnoj Gori. Poslije kraćeg toka ulijeva se u rijeku Moraču između Podgorice i njenog ušća u Skadarsko jezero. Desna je pritoka Morače i ljeti presuši. Prostor između Sitnice i Morače je Lješkopolje (kamenita Lješanska nahija) i Morača ga dijeli od polja Podgoričkoga. Sitnica je bila granica Grne Gore prema Podgorici (dok je Podgorica bila pod turskom vlašću). U krajnjem sjeverozapadnom obodu ogranaka Tolškog polja, u kraju zvanog Bandići, na nadmorskoj visini oko 70 m, podnožjem bila Sađavac (302 m), više je vrela (Vučji studenac, Modro oko, Baločke pećine i dr.) od kojih nastaje rijeka Matica. U jugoističnom podnožju brda Sađavac i podnožjem krečnjačke zaravni Daljma, između Bjelopavlićke ravnice i ogranaka Zetske ravnice, stalna su vrela Kraljičino oko, Crno oko i druga, iz kojih nastaje stalni potok koji se uliva u Maticu. Bojenjem je utvrđena podzemna hidrološka veza između bunara i ponora Tubin u Zorskom lugu (Bjelopavlićka ravnica) i vrela Kraljičino oko. Na ulazu u Tološko polje Matica mijenja ime i dalje se naziva Sitnica. Ukupna dužina toka Matice i Sitnice do ušća u Moraču je oko 20 km.